         






      
      REPUBLIKA HRVATSKA
 KOPRIVNIČKO-KRIŽEVAČKA ŽUPANIJA
                 OPĆINA HLEBINE
            Povjerenstvo za provedbu natječaja

KLASA: 112-01/22-01/01
URBROJ: 2137-7-22-5
Hlebine, 27. siječnja 2022. godine

[bookmark: _Hlk81376669]	Sukladno odredbama članaka 20.-22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19 – u nastavku teksta: ZSN), Povjerenstvo za provedbu natječaja za imenovanje referenta – komunalno-poljoprivrednog redara daje sljedeću

OBAVIJEST I UPUTU
kandidatima/kandidatkinjama u postupku natječaja 

I. OBJAVA NATJEČAJA
Pročelnik Jedinstvenog upravnog odjela Općine Hlebine raspisao je Javni natječaj za prijam u službu na neodređeno vrijeme referenta – komunalno-poljoprivrednog redara u Jedinstvenom upravnom odjelu Općine Hlebine (u daljnjem tekstu: natječaj).

Natječaj je objavljen u „Narodnim novinama“ broj 11/22 dana 27. siječnja 2022. godine i na službenim mrežnim stranicama Općine Hlebine www.hlebine.hr.

Rok za podnošenje prijava traje zaključno do: 4. veljače 2022. godine

Opis poslova:
	-obavlja poslove komunalnog redarstva
	-nadzire provođenje Odluke o agrotehničkim mjerama i mjere za uređivanje i održavanje poljoprivrednih rudina 
	-vrši kontrolu i utvrđuje stanje korištenja, održavanja, zaštite, uređenja i čistoće na groblju, zelenim i drugim javnim površinama, te poduzima odgovarajuće mjere,
	-vodi postupak i donosi rješenja u upravnim stvarima koje se odnose na komunalni red i agrotehničke mjere,
	-vrši kontrolu u okviru svoje nadležnosti i određuje mjere za izvršavanje obustave radova, otklanjanje predmeta, zabrane uporabe objekata, naprava ili prostora u slučajevima ne primjenjivanja odgovarajućih propisa i protupravnih ponašanja,
	-naplaćuje novčane kazne na mjestu počinjenog prekršaja i donosi mandatna rješenja o kažnjavanju,
	-prima i rješava zahtjeve, prigovore, prijave i prijedloge stranaka iz svojeg djelokruga i poduzima odgovarajuće mjere u okviru svojih ovlaštenja,
	-sastavlja i izrađuje podneske,
	-obavlja i druge poslove po nalogu pročelnika Jedinstvenog upravnog odjela.

	Stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika; stupanj samostalnosti koji uključuje stalni nadzor i upute nadređenog službenika; stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika; stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela.

Mjesto rada: Općina Hlebine i Općina Novigrad Podravski 

Podaci o plaći:
[bookmark: _Hlk51761908]Plaća je utvrđena Zakonom o plaćama u lokalnoj i područnoj (regionalnoj) samoupravi („Narodne novine br. 28/10) te plaću službenika čini umnožak koeficijenta složenosti poslova i osnovice za obračun plaće, uvećan za 0,5% za svaku navršenu godinu radnog staža.
[bookmark: _Hlk531954146]Koeficijent za obračun plaće određen je Odlukom o koeficijentima za obračun plaće službenika i namještenika u Jedinstvenom upravnom odjelu Općine Hlebine („Službeni glasnik Koprivničko-križevačke županije“ broj 3/21 i 29/21) u visini od 1,65, a osnovica za obračun plaće utvrđena je Odlukom o visini osnovice za obračun plaće službenika i namještenika jedinstvenom upravnom odjelu Općine Hlebine („Službeni glasnik Koprivničko-križevačke županije“ broj 12/10 i 19/19)  u iznosu od 3.800,00 kuna bruto.

Prethodna provjera znanja i sposobnosti obuhvaća:
1. pisano testiranje 
2. intervju 

Pravni i drugi izvori za pripremanje kandidata za prethodnu provjeru znanja i sposobnosti:
Opći izvori:
1. Zakon o općem upravnom postupku („Narodne novine“ broj 47/09 i 110/21)

Posebni izvori:
2. Zakon o komunalnom gospodarstvu, članak 109.-117. 
    („Narodne novine“ broj 68/18, 110/18, 3/20) 
3. Zakon o poljoprivrednom zemljištu, članak 90. 
    („Narodne novine“ broj  20/18, 115/18, 98/19)
4. Zakon o gospodarenju otpadom, članak 140. („Narodne novine“ broj 84/21)
5. Odluka o komunalnom redu Općine Hlebine („Službeni glasnik Koprivničko-križevačke 
    županije“ broj 12/19,)
6. Odluka o agrotehničkim mjerama i mjerama za uređenje i održavanje rudina te mjerama
    zaštite od požara na poljoprivrednom zemljištu na području Općine Hlebine („Službeni  
    glasnik Koprivničko-križevačke županije“ broj 6/20)


Način obavljanja prethodne provjere znanja i sposobnosti:
Sukladno važećim Odlukama Stožera civilne zaštite Republike Hrvatske potrebno je pridržavanje epidemioloških mjera pri provjeri znanja i sposobnosti, posjedovanje važeće COVID potvrde ili drugog odgovarajućeg dokaza o testiranju, cijepljenju ili preboljenju te maske za lice;
1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na natječaj za radno mjesto za koje se obavlja provjera znanja, neće moći pristupiti provjeri znanja.
2. Za kandidata/kinju koji/a ne pristupi provjeri znanja smatrat će se da je povukao/la prijavu na natječaj.
3. Pisana provjera traje 60 minuta (pisano testiranje).
4. Po utvrđivanju identiteta, kandidatima/kinjama će biti podijeljen test za pisanu provjeru znanja.
5. Kandidati/kinje su dužni/e pridržavati se utvrđenog vremena i rasporeda provjere znanja.
6. Za vrijeme provjere znanja i sposobnosti u prostoriji za testiranje nije dopušteno:
· koristiti se bilo kakvom literaturom odnosno bilješkama,
· koristiti mobitel ili druga komunikacijska sredstva,
· napuštati prostoriju u kojoj se odvija provjera znanja i sposobnosti,
· razgovarati s ostalim kandidatima/kinjama odnosno na bilo koji način remetiti koncentraciju kandidata/kinja.
7. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na Natječaj.
8. Za pisanu provjeru znanja dodjeljuje se maksimalno 10 bodova ili se utvrđuje 0 bodova. Smatra se da su kandidati/kinje uspješno položili/e test ako su ostvarili najmanje 50% (5 bodova) na testiranju.
9. Kandidati/kinje koji/e su uspješno položili/e pisani test Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Upravnom odjelu. Rezultati intervjua boduju se do maksimalno 10 bodova.
10. Nakon provedenog testiranja i intervjua Povjerenstvo utvrđuje Rang listu kandidata/kinja prema ukupnom broju bodova ostvarenih na pisanom testiranju i razgovoru,
11. Povjerenstvo izrađuje i, uz ranije utvrđenu Rang-listu kandidata/kinja, podnosi pročelniku Izvješće o provedenom postupku provjere znanja i sposobnosti, a koje Izvješće potpisuju svi članovi.
12. Pročelnik donosi rješenje o prijmu u službu izabranog kandidata/kinje. Rješenje će biti dostavljeno kandidatima/kinjama prijavljenim na Natječaj. Protiv rješenja o prijmu u službu može se izjaviti žalba Općinskoj načelnici, u roku od 15 dana od dana dostave rješenja na adresu Općine Hlebine, Trg Ivana Generalića 1, 48323 Hlebine. 
13. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti mora dostavi uvjerenje o zdravstvenoj sposobnosti u roku od 8 dana, a prije donošenja rješenja o rasporedu.
14. Poziv za provjeru znanja i sposobnosti biti će objavljen na službenoj mrežnoj stranici i oglasnoj ploči Općine Hlebine najmanje 5 (pet) dana prije testiranja.


Dodatne upute i informacije
Od dana objave u „Narodnim novinama“, odnosno na mrežnoj stranici Općine Hlebine, počinje teći rok od 8 dana za podnošenje prijava na natječaj. Stoga je posljednji dan za podnošenje prijava na natječaj, predajom pošti (preporučeno) ili neposredno u Jedinstveni upravni odjel Općine Hlebine zaključno s danom 4. veljače 2022. godine.

Vrijeme održavanje prethodne provjere znanja i sposobnosti kandidata bit će objavljeno na  mrežnoj stranici te na oglasnoj ploči Općine Hlebine, najkasnije 5 dana prije održavanje provjere.

Molimo podnositelje da prijavi prilože sve isprave naznačene u Natječaju – neuredna prijava isključuje podnositelja/icu iz postupka. Do dana isteka natječajnog roka prijave je moguće dopuniti. Dopuna se predaje na isti način kao i prijava. Nakon isteka natječajnog roka nema mogućnosti dostave dokumentacije, bez obzira na razloge.

Kandidat/kinja može tijekom natječajnog postupka pisanim putem povući prijavu.

                                                                                             Predsjednica Povjerenstva

                                                                                                     Đurđica Kovaček

